গত বুধবার আদালতের এই পর্যবেক্ষণের তীব্র সমালোচনা করেছেন সাবেক প্রধান বিচারপতি ও আইন কমিশনের চেয়ারম্যান এ বি এম খায়রুল হক। তিনি বলেন, ষোড়শ সংশোধনীর রায়ে অপ্রাসঙ্গিক পর্যবেক্ষণ দেয়া হয়েছে। আপিল বিভাগের রায়টি অপরিপক্ক, পূর্বপরিকল্পিত ও অগণতান্ত্রিক। এই পর্যবেক্ষণে মানহানিকর বক্তব্য দেয়া হয়েছে। এই রায়ের মাধ্যমে জুজুর ভয় দেখানো হচ্ছে এবং সংসদ সদস্যদের হেয় করা হয়েছে।